title: Sklep Sveta z dne 21. oktobra 2010 o stališču, ki ga Evropska unija zavzame v okviru Stabilizacijsko-pridružitvenega sveta, ustanovljenega s Stabilizacijsko-pridružitvenim sporazumom med Evropskimi skupnostmi in njihovimi državami članicami na eni strani ter Republiko Hrvaško na drugi strani, v zvezi s sprejetjem določb za koordinacijo sistemov socialne varnosti

text:
               23.11.2010

               SL

               Uradni list Evropske unije

               L 306/35

         SKLEP SVETA
   z dne 21. oktobra 2010
   o stališču, ki ga Evropska unija zavzame v okviru Stabilizacijsko-pridružitvenega sveta, ustanovljenega s Stabilizacijsko-pridružitvenim sporazumom med Evropskimi skupnostmi in njihovimi državami članicami na eni strani ter Republiko Hrvaško na drugi strani, v zvezi s sprejetjem določb za koordinacijo sistemov socialne varnosti
   (2010/702/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 79(2)(b) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Člen 47 Stabilizacijsko-pridružitvenega sporazuma med Evropskimi skupnostmi in njihovimi državami članicami na eni strani ter Republiko Hrvaško na drugi strani (1) (v nadaljnjem besedilu: Sporazum) določa, da Stabilizacijsko-pridružitveni svet s sklepom sprejme ustrezne določbe za izvajanje ciljev iz navedenega člena.

               (2)

               V skladu s členoma 1 in 2 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja.

               (3)

               V skladu s členoma 1 in 2 Protokola (št. 21) o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, in brez poseganja v člen 4 navedenega protokola, ti dve državi ne sodelujeta pri sprejetju tega sklepa, ki zato zanju ni zavezujoč in se v njiju ne uporablja –

         SPREJEL NASLEDNJI SKLEP:
   Člen 1
   Stališče v zvezi z izvajanjem člena 47 Sporazuma, ki ga Evropska unija zavzame v okviru Stabilizacijsko-pridružitvenega sveta, ustanovljenega s Stabilizacijsko-pridružitvenim sporazumom med Evropskimi skupnostmi in njihovimi državami članicami na eni strani ter Republiko Hrvaško na drugi strani, temelji na osnutku sklepa Stabilizacijsko-pridružitvenega sveta, ki je priložen temu sklepu.
   Člen 2
   Ta sklep začne veljati na dan njegovega sprejetja.

      V Luxembourgu, 21. oktobra 2010

            Za Svet

            Predsednica

         J. MILQUET

      (1)  UL L 26, 28.1.2005, str. 3.
    ---documentbreak---

               23.11.2010

               SL

               Uradni list Evropske unije

               L 306/36

         Osnutek
   SKLEP št. …/… STABILIZACIJSKO-PRIDRUŽITVENEGA SVETA,
   ustanovljenega s Stabilizacijsko-pridružitvenim sporazumom med Evropskimi skupnostmi in njihovimi članicami na eni strani ter Republiko Hrvaško na drugi strani
   z dne …
   v zvezi z določbami za koordinacijo sistemov socialne varnosti, ki jih vsebuje Stabilizacijsko-pridružitveni sporazum
   STABILIZACIJSKO-PRIDRUŽITVENI SVET JE –
   ob upoštevanju Stabilizacijsko-pridružitvenega sporazuma med Evropskimi skupnostmi in njihovimi državami članicami na eni strani ter Republiko Hrvaško na drugi strani (1) in zlasti člena 47 Sporazuma,
   ob upoštevanju naslednjega:

               (1)

               Člen 47 Stabilizacijsko-pridružitvenega sporazuma med Evropskimi skupnostmi in njihovimi državami članicami na eni strani ter Republiko Hrvaško na drugi (v nadaljnjem besedilu: Sporazum) določa koordinacijo sistemov socialne varnosti Hrvaške in držav članic ter načela za takšno koordinacijo.

               (2)

               Člen 47 Sporazuma določa, da Stabilizacijsko-pridružitveni svet sprejme sklep za izvajanje ciljev, določenih v navedenem členu.

               (3)

               V zvezi z uporabo načela nediskriminacije ta sklep razen pravice do prenosljivosti nekaterih dajatev ne bi smel dajati nobenih dodatnih pravic, ki izhajajo iz določenih dejstev ali dogodkov, ki so se zgodili na ozemlju druge pogodbenice in se na podlagi zakonodaje prve pogodbenice ne upoštevajo.

               (4)

               Pri uporabi tega sklepa bi morala biti upravičenost hrvaških delavcev do družinskih dajatev pogojena s tem, da njihovi družinski člani stalno zakonito prebivajo z zadevnimi delavci v državi članici, v kateri so delavci zaposleni. Ta sklep jim ne bi smel dati nobene pravice do družinskih dajatev za njihove družinske člane, ki stalno prebivajo v drugi državi, npr. v Hrvaški.

               (5)

               Uredba Sveta (ES) št. 859/2003 (2) že razširja določbe Uredbe (EGS) št. 1408/71 in Uredbe (EGS) št. 574/72 na državljane tretjih držav, za katere navedene določbe ne veljajo samo na podlagi njihovega državljanstva. Uredba (ES) št. 859/2003 že zajema načelo seštevanja zavarovalnih dob, ki so jih hrvaški delavci pridobili v različnih državah članicah, v zvezi z upravičenostjo do nekaterih dajatev, kakor so določene v prvi alinei člena 47(1) Sporazuma.

               (6)

               Za lažjo uporabo pravil koordinacije bo morda treba predpisati posebne določbe, ki bodo ustrezale posebnostim zakonodaje Hrvaške.

               (7)

               Da se zagotovi nemotena koordinacija sistemov socialne varnosti držav članic in Hrvaške, je treba določiti posebne določbe o sodelovanju med državami članicami in Hrvaško ter med zadevnimi posamezniki in institucijami pristojne države.

               (8)

               Da bi zaščitili osebe, za katere se uporablja ta sklep, in zagotovili, da te zaradi začetka njegove veljavnosti ne izgubijo pravic, bi bilo treba sprejeti prehodne določbe –

         SPREJEL NASLEDNJI SKLEP:
   DEL I

      SPLOŠNE DOLOČBE

   Člen 1
   Opredelitve
   1.   V tem sklepu se uporabljajo naslednje opredelitve:

               (a)

               „Sporazum“ pomeni Stabilizacijsko-pridružitveni sporazum med Evropskimi skupnostmi in njihovimi državami članicami na eni strani ter Republiko Hrvaško na drugi strani;

               (b)

               „Uredba“ pomeni Uredbo Sveta (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti (3), kakor se uporablja v državah članicah Evropske unije;

               (c)

               „Izvedbena uredba“ pomeni Uredbo Sveta (ES) št. 987/2009 Evropskega parlamenta in Sveta z dne 16. septembra 2009 o določitvi podrobnih pravil za izvajanje Uredbe (ES) št. 883/2004 o koordinaciji sistemov socialne varnosti (4);

               (d)

               „država članica“ pomeni državo članico Evropske unije;

               (e)

               „delavec“ pomeni,

                           (i)

                           za namene zakonodaje držav članic, osebo, ki opravlja dejavnost zaposlene osebe v smislu člena 1(a) Uredbe;

                           (ii)

                           za namene zakonodaje Hrvaške, osebo, ki opravlja dejavnost zaposlene osebe v smislu te zakonodaje;

               (f)

               „družinski član“ pomeni,

                           (i)

                           za namene zakonodaje držav članic, družinskega člana v smislu člena 1(i) Uredbe;

                           (ii)

                           za namene zakonodaje Hrvaške, družinskega člana v smislu te zakonodaje;

               (g)

               „zakonodaja“ pomeni,

                           (i)

                           v razmerju do držav članic, zakonodajo v smislu člena 1(l) Uredbe, kakor se uporablja za dajatve, ki jih zajema ta sklep;

                           (ii)

                           v razmerju do Hrvaške, ustrezno zakonodajo, ki se uporablja v Hrvaški v zvezi z dajatvami, ki jih zajema ta sklep;

               (h)

               „dajatve“ pomeni,

                           —

                           starostne pokojnine,

                           —

                           družinske in vdovske pokojnine,

                           —

                           pokojnine v primeru nesreč pri delu in poklicnih bolezni,

                           —

                           invalidske pokojnine, če je invalidnost povezana z nesrečo pri delu ali poklicno boleznijo,

                           —

                           družinske dodatke;

               (i)

               „prenosljive dajatve“ pomeni,

                           (i)

                           v razmerju do držav članic:

                                       —

                                       starostne pokojnine,

                                       —

                                       družinske in vdovske pokojnine,

                                       —

                                       pokojnine v primeru nesreč pri delu in poklicnih bolezni,

                                       —

                                       invalidske pokojnine, če je invalidnost povezana z nesrečo pri delu ali poklicno boleznijo,

                                 v smislu Uredbe, z izjemo posebnih denarnih dajatev, za katere se ne plačujejo prispevki, kakor so navedene v Prilogi X k Uredbi;

                           (ii)

                           v razmerju do Hrvaške, ustrezne dajatve, ki jih določa zakonodaja Hrvaške, z izjemo posebnih denarnih dajatev, za katere se ne plačujejo prispevki, kakor jih določa Priloga I k temu sklepu.

         2.   Drugi izrazi v tem sklepu imajo pomen, ki jim je dodeljen:

               (a)

               v razmerju do držav članic, v Uredbi in v Izvedbeni uredbi;

               (b)

               v razmerju do Hrvaške, v ustrezni zakonodaji, ki se uporablja v Hrvaški.

         Člen 2
   Osebe, za katere se ta sklep uporablja
   Ta sklep se uporablja:

               (a)

               za delavce, ki so hrvaški državljani in so ali so bili zakonito zaposleni na ozemlju države članice ter za katere velja ali je veljala zakonodaja ene ali več držav članic, ter za njihove preživele osebe;

               (b)

               za družinske člane delavcev iz točke (a), če ti družinski člani stalno zakonito prebivajo ali so stalno zakonito prebivali z zadevnim delavcem medtem, ko je zaposlen v državi članici;

               (c)

               za delavce, ki so državljani države članice in so ali so bili zakonito zaposleni na ozemlju Hrvaške ter za katere velja ali je veljala zakonodaja Hrvaške, ter za njihove preživele osebe; in

               (d)

               za družinske člane delavcev iz točke (c), če ti družinski člani stalno zakonito prebivajo ali so stalno zakonito prebivali z zadevnim delavcem medtem, ko je zaposlen v Hrvaški.

         Člen 3
   Enako obravnavanje
   1.   Delavci, ki so hrvaški državljani in so zakonito zaposleni na ozemlju države članice, ter njihovi družinski člani, ki z njimi zakonito prebivajo, zaradi svojega državljanstva niso diskriminirani v primerjavi z državljani države članice, v kateri so zaposleni, glede dajatev socialne varnosti v smislu člena 1(1)(h).
   2.   Delavci, ki so državljani države članice in so zakonito zaposleni v Hrvaški, ter njihovi družinski člani, ki z njimi zakonito prebivajo, zaradi svojega državljanstva niso diskriminirani v primerjavi z državljani Hrvaške glede dajatev socialne varnosti v smislu člena 1(1)(h).
   DEL II

      RAZMERJA MED DRŽAVAMI ČLANICAMI IN HRVAŠKO

   Člen 4
   Odprava klavzul stalnega prebivališča
   1.   Prenosljive dajatve v smislu člena 1(1)(i), do katerih so upravičene osebe iz člena 2(a) in (c), se ne morejo zmanjšati, spremeniti, mirovati, odvzeti ali zapleniti, ker upravičenec stalno prebiva,

               (i)

               za namene dajatev na podlagi zakonodaje države članice, na ozemlju Hrvaške ali

               (ii)

               za namene dajatev na podlagi zakonodaje Hrvaške, na ozemlju države članice.

         2.   Družinski člani delavca iz člena 2(b), če ti stalno prebivajo na ozemlju Hrvaške, so upravičeni do prenosljivih dajatev v smislu člena 1(1)(i) na enak način kot družinski člani delavca, ki je državljan zadevne države članice.
   3.   Družinski člani delavca iz člena 2(d), če ti stalno prebivajo na ozemlju države članice, so upravičeni do prenosljivih dajatev v smislu člena 1(1)(i) na enak način kot družinski člani delavca, ki je državljan Hrvaške.
   DEL III

      DRUGE DOLOČBE

   Člen 5
   Sodelovanje
   1.   Države članice in Hrvaška se obveščajo o vseh spremembah v svoji zakonodaji, ki bi lahko vplivale na izvajanje tega sklepa.
   2.   Za namene tega sklepa si organi in institucije držav članic ter Hrvaška medsebojno nudijo vso pomoč in ravnajo, kot da izvajajo svojo lastno zakonodajo. Administrativna pomoč, ki jo nudijo ti organi in institucije, je praviloma brezplačna. Pristojni organi držav članic in Hrvaške pa se lahko med seboj dogovorijo za povračilo določenih stroškov.
   3.   Organi in institucije držav članic ter Hrvaške se lahko za namene tega sklepa sporazumevajo neposredno med seboj in z zadevnimi osebami oziroma njihovimi pooblaščenci.
   4.   Institucije in osebe, za katere se uporablja ta sklep, se morajo zaradi zagotavljanja njegovega pravilnega izvajanja medsebojno obveščati in sodelovati.
   5.   Zadevne osebe morajo o vsakršni spremembi svojega osebnega ali družinskega statusa, ki vpliva na njihove pravice do dajatev na podlagi tega sklepa, čim prej obvestiti institucije pristojne države članice ali Hrvaške, kadar je slednja pristojna država, ter institucije države članice stalnega prebivališča ali Hrvaške, kadar je slednja država stalnega prebivališča.
   6.   V primeru neizpolnjevanja obveznosti obveščanja iz odstavka 5 se lahko uporabijo sorazmerni ukrepi v skladu z nacionalno zakonodajo. Vendar so ti ukrepi enakovredni ukrepom, ki se uporabljajo v podobnih situacijah na podlagi nacionalne zakonodaje, in vlagateljem zahtevkov v praksi ne smejo preprečevati ali pretirano oteževati uveljavljanja njihovih pravic iz tega sklepa.
   7.   Države članice in Hrvaška lahko sprejmejo nacionalne določbe za opredelitev pogojev, pod katerimi se pri preverjanju upravičenosti do dajatev upošteva dejstvo, da upravičenci začasno ali stalno prebivajo zunaj ozemlja države, v kateri ima sedež institucija, pristojna za izplačilo dajatev. Takšne določbe so sorazmerne, upravičencev ne diskriminirajo na podlagi njihovega državljanstva in so v skladu z načeli tega sklepa. O takšnih določbah se obvesti Stabilizacijsko-pridružitveni svet.
   Člen 6
   Administrativna preverjanja in zdravniški pregledi
   1.   Ta člen se uporablja za osebe iz člena 2, ki so prejemniki prenosljivih dajatev iz člena 1(1)(i), in institucije, pristojne za izvajanje trga sklepa.
   2.   Če upravičenec ali vlagatelj zahtevka za dajatve ali njegov družinski član začasno ali stalno prebiva na ozemlju države članice, institucija, pristojna za izplačilo dajatev, pa ima sedež v Hrvaški, oziroma če začasno ali stalno prebiva v Hrvaški, institucija, pristojna za izplačilo dajatev, pa ima sedež v državi članici, opravi zdravniški pregled na zahtevo te institucije institucija v kraju začasnega ali stalnega prebivališča upravičenca po postopkih, določenih v zakonodaji, ki jo uporablja ta institucija.
   Institucija, pristojna za izplačilo dajatev, institucijo v kraju začasnega ali stalnega prebivališča po potrebi obvesti o kakršnih koli posebnih zahtevah, ki jih je treba upoštevati, in pregledih, ki jih je treba opraviti v okviru zdravniškega pregleda.
   Institucija v kraju začasnega ali stalnega prebivališča pošlje poročilo instituciji, ki je pristojna za izplačilo in je zahtevala zdravniški pregled.
   Institucija, pristojna za izplačilo dajatev, si pridrži pravico, da upravičenca napoti na zdravniški pregled k zdravniku po svoji izbiri, bodisi na ozemlju, kjer upravičenec ali vlagatelj zahtevka za dajatev začasno ali stalno prebiva, bodisi v državi, v kateri ima sedež institucija, pristojna za izplačilo dajatev. Vendar pa je lahko upravičenec pozvan v državo institucije, pristojne za izplačilo dajatev, samo, če lahko potuje brez škode za svoje zdravje in če s tem povezane potne stroške in stroške bivanja krije institucija, pristojna za izplačilo dajatev.
   3.   Če upravičenec ali vlagatelj zahtevka za dajatve ali njegov družinski član začasno ali stalno prebiva na ozemlju države članice, institucija, pristojna za izplačilo dajatev, pa ima sedež v Hrvaški, oziroma če začasno ali stalno prebiva v Hrvaški, institucija, pristojna za izplačilo dajatev, pa ima sedež v državi članici, opravi administrativno preverjanje na zahtevo te institucije institucija v kraju začasnega ali stalnega prebivališča upravičenca.
   Institucija v kraju začasnega ali stalnega prebivališča pošlje poročilo instituciji, ki je pristojna za izplačilo in je zahtevala administrativno preverjanje.
   Institucija, pristojna za izplačilo dajatev, si pridrži pravico, da sama izbere strokovnjaka, ki bo preveril status upravičenca. Vendar pa je lahko upravičenec pozvan v državo institucije, pristojne za izplačilo dajatev, samo, če lahko potuje brez škode za svoje zdravje in če s tem povezane potne stroške in stroške bivanja krije institucija, pristojna za izplačilo dajatev.
   4.   Ena ali več držav članic in Hrvaška se lahko dogovorijo o drugih upravnih določbah pod pogojem, da o tem obvestijo Stabilizacijsko-pridružitveni svet.
   5.   Z odstopanjem od načela brezplačne vzajemne administrativne pomoči iz člena 5(2) tega sklepa institucija, pristojna za izplačilo, ki je zahtevala preverjanje, povrne dejanski znesek stroškov preverjanja iz odstavkov 2 in 3 tega člena instituciji, ki je bila naprošena za preverjanje.
   Člen 7
   Uporaba člena 120 Sporazuma
   Člen 120 Sporazuma se uporablja, če ena od pogodbenic meni, da druga pogodbenica ne izpolnjuje obveznosti iz členov 5 in 6.
   Člen 8
   Posebne določbe za uporabo zakonodaje Hrvaške
   Stabilizacijsko-pridružitveni svet lahko v Prilogi II določi posebne določbe za uporabo zakonodaje Hrvaške.
   Člen 9
   Upravni postopki iz obstoječih dvostranskih sporazumov
   Upravni postopki iz obstoječih dvostranskih sporazumov med državami članicami in Hrvaško se lahko še naprej uporabljajo, če navedeni postopki ne posegajo v pravice ali obveznosti zadevnih oseb, kakor so določene v tem sklepu.
   Člen 10
   Sporazumi o dopolnjevanju postopkov za izvajanje tega sklepa
   Ena ali več držav članic in Hrvaška lahko sklenejo sporazume, ki dopolnjujejo upravne postopke za izvajanje tega sklepa, zlasti za preprečevanje goljufij in napak ter boj proti njim.
   DEL IV

      PREHODNE IN KONČNE DOLOČBE

   Člen 11
   Prehodne določbe
   1.   Na podlagi tega sklepa ni mogoče pridobiti nobenih pravic za obdobje pred datumom začetka njegove veljavnosti.
   2.   Ob upoštevanju odstavka 1 se pravica na podlagi tega sklepa pridobi, tudi če se nanaša na primer pred začetkom njegove veljavnosti.
   3.   Vse dajatve, ki zaradi državljanstva ali kraja stalnega prebivališča zadevne osebe niso bile dodeljene ali so mirovale, se na zahtevo te osebe od dneva začetka veljavnosti tega sklepa zagotovijo oziroma ponovno dodelijo, pod pogojem, da zaradi pravic, na podlagi katerih so bile prej zagotovljene dajatve, ni bil izplačan pavšalni znesek.
   4.   Če se zahteva iz odstavka 3 predloži v dveh letih od začetka veljavnosti tega sklepa, pravice, ki izhajajo iz tega sklepa, učinkujejo od datuma začetka veljavnosti tega sklepa, zakonodaja katere koli države članice ali Hrvaške v zvezi z izgubo ali omejitvijo pravic pa se ne more uporabiti proti zadevni osebi.
   5.   Če se zahteva iz odstavka 3 predloži po preteku dveletnega obdobja po začetku veljavnosti tega sklepa, pravice, ki niso bile izgubljene oziroma niso zastarale, učinkujejo od datuma, ko je bila predložena zahteva, in za njih veljajo ugodnejše določbe v skladu z zakonodajo katere koli države članice ali Hrvaške.
   Člen 12
   Priloge k temu sklepu
   1.   Priloge k temu sklepu so njegov sestavni del.
   2.   Priloge se na zahtevo Hrvaške lahko spremenijo s sklepom Stabilizacijsko-pridružitvenega sveta.
   Člen 13
   Začetek veljavnosti
   Ta sklep začne veljati prvi dan prvega meseca po objavi v Uradnem listu Evropske unije.

      V …

            Za Pridružitveni svet

            Predsednik

      (1)  UL L 26, 28.1.2005, str. 3.

      (2)  UL L 124, 20.5.2003, str. 1.

      (3)  UL L 166, 30.4.2004, str. 1.

      (4)  UL L 284, 30.10.2009, str. 1.
   PRILOGA I

      SEZNAM HRVAŠKIH POSEBNIH DENARNIH DAJATEV, ZA KATERE SE NE PLAČUJEJO PRISPEVKI

   …
   PRILOGA II

      POSEBNE DOLOČBE ZA UPORABO ZAKONODAJE HRVAŠKE

   …


title: 2009/305/ES: Sklep Sveta z dne 15. septembra 2008 o podpisu Sporazuma med Evropsko skupnostjo in Državo Izrael o nekaterih vidikih zračnih prevozov

text:
               2.4.2009

               SL

               Uradni list Evropske unije

               L 90/9

         SKLEP SVETA
   z dne 15. septembra 2008
   o podpisu Sporazuma med Evropsko skupnostjo in Državo Izrael o nekaterih vidikih zračnih prevozov
   (2009/305/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 80(2) v povezavi s prvim stavkom prvega pododstavka člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Svet je 5. junija 2003 Komisijo pooblastil, da začne pogajanja s tretjimi državami o zamenjavi nekaterih določb iz obstoječih dvostranskih sporazumov s sporazumom Skupnosti.

               (2)

               Komisija je v imenu Skupnosti na pogajanjih z Državo Izrael dosegla sporazum o nekaterih vidikih zračnih prevozov v skladu z mehanizmi in smernicami iz priloge k Sklepu Sveta z dne 5. junija 2003, ki pooblašča Komisijo, da začne pogajanja s tretjimi državami o zamenjavi nekaterih določb iz obstoječih dvostranskih sporazumov s sporazumom Skupnosti.

               (3)

               Sporazum, ki ga je Komisija dosegla s pogajanji, bi bilo treba podpisati s pridržkom njegove morebitne poznejše sklenitve –

         SKLENIL:
   Člen 1
   Podpis Sporazuma med Evropsko skupnostjo in Državo Izrael o nekaterih vidikih zračnih prevozov se odobri v imenu Skupnosti s pridržkom Sklepa Sveta o sklenitvi navedenega sporazuma.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e), da v imenu Skupnosti podpišejo Sporazum s pridržkom njegove sklenitve.
   Člen 3
   Predsednik Sveta je pooblaščen, da opravi uradno obvestilo, določeno v členu 8(1) Sporazuma.

      V Bruslju, 15. septembra 2008

            Za Svet

            Predsednik

         B. KOUCHNER

    ---documentbreak---

               2.4.2009

               SL

               Uradni list Evropske unije

               L 90/10

         SPORAZUM
   med Evropsko skupnostjo in Državo Izrael o nekaterih vidikih zračnih prevozov
   EVROPSKA SKUPNOST
   na eni strani in
   DRŽAVA IZRAEL (v nadaljnjem besedilu „Izrael“)
   na drugi strani
   (v nadaljnjem besedilu „pogodbenici“) STA SE –
   ob upoštevanju obvestila Evropske skupnosti o sledečem:
   Sklenjeni so bili dvostranski sporazumi o zračnih prevozih med več državami članicami Evropske skupnosti in Izraelom, ki vsebujejo določbe, ki trenutno niso skladne z zakonodajo Skupnosti.
   Evropska skupnost ima izključno pristojnost v zvezi z nekaterimi vidiki, ki so lahko vključeni v dvostranske sporazume o zračnih prevozih med državami članicami Evropske skupnosti in tretjimi državami, med njimi tudi Izraelom.
   Po zakonodaji Evropske skupnosti imajo letalski prevozniki Skupnosti s sedežem v državi članici pravico do nediskriminatornega dostopa do zračnih poti med državami članicami Evropske skupnosti in tretjimi državami.
   Nekatere določbe dvostranskih sporazumov o zračnih prevozih med državami članicami Evropske skupnosti in Izraelom je treba popolnoma uskladiti z zakonodajo Evropske skupnosti, da se zagotovi trdna pravna podlaga za zračne prevoze med Evropsko skupnostjo in Izraelom ter ohrani stalnost takih zračnih prevozov.
   V skladu s pravnim redom Evropske skupnosti letalski prevozniki načelno ne smejo sklepati sporazumov, ki bi lahko škodili trgovini med državami članicami Evropske skupnosti in katerih cilj ali posledica je preprečevanje, omejevanje ali izkrivljanje konkurence.
   Določbe v dvostranskih sporazumih o zračnih prevozih, sklenjenih med državami članicami Evropske skupnosti in Izraelom, ki (i) zahtevajo ali spodbujajo sklepanje sporazumov med podjetji, sklepe podjetniških združenj ali usklajena ravnanja, ki preprečujejo, izkrivljajo ali omejujejo konkurenco med letalskimi prevozniki na ustreznih zračnih poteh; ali (ii) krepijo učinke takih sporazumov, sklepov ali usklajenih ravnanj ali (iii) na letalske prevoznike ali druge zasebne gospodarske subjekte prenašajo odgovornost za sprejemanje ukrepov, ki preprečujejo, izkrivljajo ali omejujejo konkurenco med letalskimi prevozniki na ustreznih zračnih poteh, lahko preprečijo učinkovito izvajanje pravil o konkurenci, ki se uporabljajo za podjetja.
   Evropska skupnost na podlagi tega sporazuma ne namerava povečati skupnega obsega zračnih prevozov med Evropsko skupnostjo in Izraelom, vplivati na ravnovesje med letalskimi prevozniki Skupnosti in letalskimi prevozniki Izraela ali se pogajati za spremembe določb obstoječih dvostranskih sporazumov o zračnih prevozih v zvezi s prometnimi pravicami –
   DOGOVORILI O NASLEDNJEM:
   Člen 1
   Splošne določbe
   1.   V tem sporazumu „države članice“ pomenijo države članice Evropske skupnosti.
   2.   Sklicevanja v posameznih sporazumih iz Priloge I na državljane države članice, ki je pogodbenica slednjega sporazuma, se razumejo kot sklicevanja na državljane držav članic Evropske skupnosti.
   3.   Sklicevanja v posameznih sporazumih iz Priloge I na letalske prevoznike ali letalske družbe države članice, ki je pogodbenica slednjega sporazuma, se razumejo kot sklicevanje na letalske prevoznike ali letalske družbe, ki jih določi navedena država članica.
   Člen 2
   Določitev s strani države članice
   1.   Določbe iz odstavkov 2 in 3 tega člena nadomestijo ustrezne določbe iz členov iz Priloge II(a) oziroma (b) o določitvi letalskega prevoznika s strani zadevne države članice, njegovih pooblastil in dovoljenj, ki jih prizna Izrael, in zavrnitvi, preklicu, začasnem odvzemu ali omejitvi pooblastil ali dovoljenj letalskega prevoznika.
   2.   Ob prejemu določitve s strani države članice Izrael prizna ustrezna pooblastila in dovoljenja z najmanjšo postopkovno zamudo, če:

               (i)

               ima letalski prevoznik sedež v skladu s Pogodbo o ustanovitvi Evropske skupnosti na ozemlju države članice, ki ga je določila, in veljavno operativno licenco v skladu z zakonodajo Evropske skupnosti;

               (ii)

               država članica, ki je pristojna za izdajo spričevala letalskega prevoznika, izvaja in vzdržuje učinkovit predpisani nadzor letalskega prevoznika in je ustrezni letalski organ v določitvi jasno opredeljen; in

               (iii)

               je letalski prevoznik neposredno v lasti ali je njegov večinski lastnik država članica in/ali državljani države članice ali drugih držav, ki so navedene v Prilogi III, in/ali državljani teh drugih držav, in da imajo te države in/ali ti državljani učinkovit nadzor.

         3.   Izrael lahko zavrne, prekliče, začasno odvzame ali omeji pooblastila ali dovoljenja letalskega prevoznika, ki ga je določila država članica, če:

               (i)

               letalski prevoznik v skladu s Pogodbo o ustanovitvi Evropske skupnosti nima sedeža na ozemlju države članice, ki ga je določila, ali nima veljavne operativne licence v skladu z zakonodajo Evropske skupnosti;

               (ii)

               država članica, ki je pristojna za izdajo spričevala letalskega prevoznika, ne izvaja ali ne vzdržuje učinkovitega predpisanega nadzora letalskega prevoznika ali ustrezni letalski organ v določitvi ni jasno opredeljen; ali

               (iii)

               letalski prevoznik ni neposredno v lasti ali njegov večinski lastnik ni država članica in/ali državljani države članice ali drugih držav, ki so navedene v Prilogi III, in/ali državljani teh drugih držav, in da te države in/ali državljani nimajo učinkovitega nadzora; ali

               (iv)

               letalski prevoznik že ima dovoljenje za opravljanje prometa na podlagi dvostranskega sporazuma med Izraelom in drugo državo članico ter lahko Izrael dokaže, da bi se z uveljavljanjem prometnih pravic na podlagi tega sporazuma na progi, ki vključuje točko v navedeni drugi državi članici, izognil omejitvam v zvezi s prometnimi pravicami, ki jih določa dvostranski sporazum med Izraelom in navedeno drugo državo članico.

         Pri izvajanju svoje pravice iz tega odstavka Izrael ne diskriminira med letalskimi prevozniki Skupnosti na podlagi državne pripadnosti.
   Člen 3
   Varnost
   1.   Določbe iz odstavka 2 tega člena dopolnjujejo ustrezne določbe členov, navedenih v Prilogi II(c).
   2.   Kjer država članica določi letalskega prevoznika, katerega predpisani nadzor izvaja in vzdržuje druga država članica, se pravice Izraela v skladu z varnostnimi predpisi iz sporazuma med državo članico, ki je določila letalskega prevoznika, in Izraelom uporabljajo na enak način za to drugo državo članico pri njenem sprejemanju, izvajanju ali vzdrževanju varnostnih standardov in za dovoljenje za opravljanje prometa navedenega letalskega prevoznika.
   Člen 4
   Tarife za prevoz znotraj Evropske skupnosti
   1.   Določbe iz odstavka 2 tega člena dopolnjujejo ustrezne določbe členov, navedenih v Prilogi II(d).
   2.   Za tarife, ki jih zaračuna(-jo) letalski prevoznik(-i), določeni s strani Izraela v skladu s sporazumom iz Priloge I, ki vsebuje določbo iz Priloge II(d), za prevoz, ki se v celoti opravi znotraj Evropske skupnosti, se uporablja zakonodaja Evropske skupnosti.
   Člen 5
   Skladnost s pravili o konkurenci
   1.   Ne glede na kakršne koli druge nasprotne določbe nobena določba iz sporazumov iz Priloge I (i) ne zahteva ali spodbuja sklepanja sporazumov med podjetji, sklepov podjetniških združenj ali usklajenih ravnanj, ki preprečujejo ali izkrivljajo konkurenco; ali (ii) ne krepi učinkov takih sporazumov, sklepov ali usklajenih ravnanj ali (iii) ne prenaša na zasebne gospodarske subjekte odgovornosti za sprejemanje ukrepov, ki preprečujejo, izkrivljajo ali omejujejo konkurenco.
   2.   Določbe sporazumov, navedenih v Prilogi I, ki niso skladne z odstavkom 1 tega člena, se ne uporabljajo.
   Člen 6
   Priloge k Sporazumu
   Priloge k temu sporazumu so sestavni del sporazuma.
   Člen 7
   Revizija ali sprememba
   Pogodbenici lahko ta sporazum kadar koli sporazumno revidirata ali spremenita v skladu z določbami člena 8.
   Člen 8
   Začetek veljavnosti
   Ta sporazum začne veljati, ko se pogodbenici medsebojno pisno uradno obvestita, da so bili zaključeni notranji postopki, potrebni za začetek veljavnosti sporazuma.
   Člen 9
   Prenehanje veljavnosti
   1.   Če sporazum iz Priloge I preneha veljati, hkrati prenehajo veljati tudi vse določbe tega sporazuma, ki so povezane z zadevnim sporazumom iz Priloge I.
   2.   Če prenehajo veljati vsi sporazumi iz Priloge I, hkrati preneha veljati tudi ta sporazum.

      V POTRDITEV NAVEDENEGA so spodaj podpisani, ki so za to ustrezno pooblaščeni, podpisali ta sporazum.
      V Bruslju, sestavljeno v dveh izvodih, devetega dne meseca decembra leta dva tisoč osem, tj. dvanajstega dne meseca kisléva leta pet tisoč sedemsto devetinšestdeset po hebrejskem koledarju, v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem, švedskem in hebrejskem jeziku.

         За Европейската общнoст
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За държавата Израел
         Por el Estado de Israel
         Za Stát Izrael
         For Staten Israel
         Für den Staat Israel
         Iisraeli Riigi nimel
         Για το Κράτος του Ισραήλ
         For the State of Israel
         Pour l'État d'Israël
         Per lo Stato d'Israele
         Izraēlas Valsts vārdā
         Izraelio Valstybės vardu
         Izrael Állam részéről
         Għall-Istat ta' l-Iżrael
         Voor de Staat Israël
         W imieniu Państwa Izrael
         Pelo Estado de Israel
         Pentru Statul Israel
         Za Izraelský štát
         Za Državo Izrael
         Israelin valtion puolesta
         För Staten Israel

   PRILOGA I

      Seznam sporazumov iz člena 1 tega sporazuma

   Sporazumi o zračnem prometu med Izraelom in državami članicami Evropske skupnosti, kakor so bili spremenjeni, ki so na dan podpisa tega sporazuma sklenjeni, podpisani in/ali v začasni uporabi:

               —

               Sporazum med Zvezno vlado Republike Avstrije in Vlado Države Izrael o zračnem prometu, podpisan v Jeruzalemu 2. avgusta 1963, v nadaljnjem besedilu (Prilogi II) „Sporazum med Izraelom in Avstrijo“,

               —

               Sporazum med Vlado Kraljevine Belgije in Vlado Države Izrael o zračnem prometu med njunima ozemljema in zunaj njunih ozemelj, podpisan v Hakiryi 30. junija 1952, v nadaljnjem besedilu (Prilogi II) „Sporazum med Izraelom in Belgijo“,

               —

               Sporazum med Vlado Republike Bolgarije in Vlado Države Izrael o zračnem prometu med njunima ozemljema in zunaj njunih ozemelj, podpisan v Sofiji 25. marca 1991, v nadaljnjem besedilu (Prilogi II) „Sporazum med Izraelom in Bolgarijo“,

               —

               Sporazum med Vlado Republike Ciper in Vlado Države Izrael o zračnem prometu, podpisan v Jeruzalemu 21. decembra 1993, v nadaljnjem besedilu (Prilogi II) „Sporazum med Izraelom in Ciprom“,

               —

               Sporazum med Vlado Češke in slovaške federativne republike ter Vlado Države Izrael o zračnem prometu – v zvezi s katerim je Češka republika izjavila, da jo njegove določbe zavezujejo –, podpisan v Jeruzalemu 24. aprila 1991, v nadaljnjem besedilu (Prilogi II) „Sporazum med Izraelom in Češko“,

               —

               Sporazum med Vlado Kraljevine Danske in Vlado Države Izrael o zračnem prometu, podpisan v Jeruzalemu 18. aprila 1977, v nadaljnjem besedilu (Prilogi II) „Sporazum med Izraelom in Dansko“,

               —

               Sporazum med Vlado Republike Finske in Vlado Države Izrael o zračnem prometu, podpisan v Helsinkih 24. junija 1997, v nadaljnjem besedilu (Prilogi II) „Sporazum med Izraelom in Finsko“,

               —

               Sporazum med Vlado Republike Francije in Vlado Države Izrael o zračnem prometu, podpisan v Tel Avivu 29. aprila 1952, v nadaljnjem besedilu (Prilogi II) „Sporazum med Izraelom in Francijo“,

               —

               Sporazum med Zvezno republiko Nemčijo in Državo Izrael o zračnem prometu, podpisan v Bonnu 12. februarja 1971, v nadaljnjem besedilu (Prilogi II) „Sporazum med Izraelom in Nemčijo“,

               —

               Sporazum med Kraljevo helensko vlado in Vlado Države Izrael o zračnem prometu med njunima ozemljema, podpisan v Atenah 15. julija 1952, v nadaljnjem besedilu (Prilogi II) „Sporazum med Izraelom in Grčijo“,

               —

               Sporazum med Vlado Ljudske republike Madžarske in Vlado Države Izrael o zračnem prometu, podpisan v Jeruzalemu 1. marca 1989, v nadaljnjem besedilu (Prilogi II) „Sporazum med Izraelom in Madžarsko“,

               —

               Sporazum med Vlado Države Izrael in vlado Irske o zračnem prometu, podpisan v Jeruzalemu 19. oktobra 1993, v nadaljnjem besedilu (Prilogi II) „Sporazum med Izraelom in Irsko“,

               —

               Sporazum med Republiko Italijo in Državo Izrael o zračnem prometu med njunima ozemljema, podpisan v Rimu 18. maja 1979, v nadaljnjem besedilu (Prilogi II) „Sporazum med Izraelom in Italijo“,

               —

               Sporazum med Vlado Republike Latvije in Vlado Države Izrael o zračnem prometu, podpisan v Jeruzalemu 3. novembra 1993, v nadaljnjem besedilu (Prilogi II) „Sporazum med Izraelom in Latvijo“,

               —

               Sporazum med Vlado Države Izrael in Vlado Republike Litve o zračnem prometu, parafiran in priložen k potrjenemu zapisniku, podpisanemu v Jeruzalemu 20. novembra 1997, v nadaljnjem besedilu (Prilogi II) „Sporazum med Izraelom in Litvo“,

               —

               Sporazum med Vlado Velikega vojvodstva Luksemburg in Vlado Države Izrael o zračnem prometu, podpisan v Luxembourgu 14. junija 1994, v nadaljnjem besedilu (Prilogi II) „Sporazum med Izraelom in Luksemburgom“,

               —

               Sporazum med Vlado Države Izrael in Vlado Malte o zračnem prometu, podpisan v Jeruzalemu 20. februarja 1995, v nadaljnjem besedilu (Prilogi II) „Sporazum med Izraelom in Malto“,

               —

               Sporazum med Vlado Kraljevine Nizozemske in Vlado Države Izrael o zračnem prometu, podpisan v Jeruzalemu 23. oktobra 1950, v nadaljnjem besedilu (Prilogi II) „Sporazum med Izraelom in Nizozemsko“,

               —

               Sporazum med Vlado Republike Poljske in Vlado Države Izrael o zračnem prometu, podpisan v Varšavi 27. februarja 1990, v nadaljnjem besedilu (Prilogi II) „Sporazum med Izraelom in Poljsko“,

               —

               Sporazum med Republiko Portugalsko in Državo Izrael o zračnem prometu, podpisan v Lizboni 8. maja 1997, v nadaljnjem besedilu (Prilogi II) „Sporazum med Izraelom in Portugalsko“,

               —

               Sporazum med Vlado Socialistične republike Romunije in Vlado Države Izrael o zračnem prometu, podpisan v Izraelu 19. decembra 1967, v nadaljnjem besedilu (Prilogi II) „Sporazum med Izraelom in Romunijo“,

               —

               Sporazum med Slovaško republiko in Vlado Države Izrael o zračnem prometu, podpisan v Bratislavi 22. avgusta 1994, v nadaljnjem besedilu (Prilogi II) „Sporazum med Izraelom in Slovaško“,

               —

               Sporazum med Republiko Slovenijo in Državo Izrael o zračnem prometu, podpisan v Ljubljani 16. junija 1993, v nadaljnjem besedilu (Prilogi II) „Sporazum med Izraelom in Slovenijo“,

               —

               Sporazum med Republiko Španijo in Državo Izrael o zračnem prometu, podpisan v Jeruzalemu 31. julija 1989, v nadaljnjem besedilu (Prilogi II) „Sporazum med Izraelom in Španijo“,

               —

               Sporazum med Vlado Kraljevine Švedske in Vlado Države Izrael o zračnem prometu, podpisan v Stockholmu 9. novembra 1977, v nadaljnjem besedilu (Prilogi II) „Sporazum med Izraelom in Švedsko“,

               —

               Sporazum med Državo Izrael in Združenim kraljestvom Velike Britanije in Severne Irske o zračnem prometu, podpisan v Londonu 24. septembra 1975, v nadaljnjem besedilu „Sporazum med Izraelom in Združenim kraljestvom iz leta 1975“,

               —

               Sporazum med Vlado Države Izrael in Vlado Združenega kraljestva Velike Britanije in Severne Irske o zračnem prometu, podpisan v Tel Avivu 6. decembra 2001, v nadaljnjem besedilu „Sporazum med Izraelom in Združenim kraljestvom iz leta 2001“.

         PRILOGA II

      Seznam členov iz sporazumov iz Priloge I, na katere se navezujejo členi 2 do 5 tega sporazuma

               (a)

               Določitev s strani države članice:

                           —

                           člen 3 Sporazuma med Izraelom in Avstrijo,

                           —

                           člen 3 Sporazuma med Izraelom in Belgijo,

                           —

                           člen III Sporazuma med Izraelom in Bolgarijo,

                           —

                           člen 4 Sporazuma med Izraelom in Ciprom,

                           —

                           člen III Sporazuma med Izraelom in Češko,

                           —

                           člen 4 Sporazuma med Izraelom in Dansko,

                           —

                           člen 3 Sporazuma med Izraelom in Finsko,

                           —

                           člen XIII Sporazuma med Izraelom in Francijo,

                           —

                           člen 3 Sporazuma med Izraelom in Nemčijo,

                           —

                           člen IV Sporazuma med Izraelom in Grčijo,

                           —

                           člen III Sporazuma med Izraelom in Madžarsko,

                           —

                           člen III Sporazuma med Izraelom in Irsko,

                           —

                           člen 4 Sporazuma med Izraelom in Italijo,

                           —

                           člen 3 Sporazuma med Izraelom in Latvijo,

                           —

                           člen III Sporazuma med Izraelom in Litvo,

                           —

                           člen III Sporazuma med Izraelom in Luksemburgom,

                           —

                           člen III Sporazuma med Izraelom in Malto,

                           —

                           člen II Sporazuma med Izraelom in Nizozemsko,

                           —

                           člen III Sporazuma med Izraelom in Poljsko,

                           —

                           člen 3 Sporazuma med Izraelom in Portugalsko,

                           —

                           člen 3 Sporazuma med Izraelom in Romunijo,

                           —

                           člen 3 Sporazuma med Izraelom in Slovaško,

                           —

                           člen III Sporazuma med Izraelom in Slovenijo,

                           —

                           člen III Sporazuma med Izraelom in Španijo,

                           —

                           člen 4 Sporazuma med Izraelom in Švedsko,

                           —

                           člen 4 Sporazuma med Izraelom in Združenim kraljestvom iz leta 1975,

                           —

                           člen 4 Sporazuma med Izraelom in Združenim kraljestvom iz leta 2001.

               (b)

               Zavrnitev, preklic, začasni odvzem ali omejitev pooblastil ali dovoljenj:

                           —

                           člen 5 Sporazuma med Izraelom in Avstrijo,

                           —

                           člen 4 Sporazuma med Izraelom in Belgijo,

                           —

                           člen IV Sporazuma med Izraelom in Bolgarijo,

                           —

                           člen 5 Sporazuma med Izraelom in Ciprom,

                           —

                           člen IV Sporazuma med Izraelom in Češko,

                           —

                           člen 4 Sporazuma med Izraelom in Dansko,

                           —

                           člen 4 Sporazuma med Izraelom in Finsko,

                           —

                           člen VIII Sporazuma med Izraelom in Francijo,

                           —

                           člen 4 Sporazuma med Izraelom in Nemčijo,

                           —

                           člen IV Sporazuma med Izraelom in Grčijo,

                           —

                           člen IV Sporazuma med Izraelom in Madžarsko,

                           —

                           člen IV Sporazuma med Izraelom in Irsko,

                           —

                           člen 5 Sporazuma med Izraelom in Italijo,

                           —

                           člen 4 Sporazuma med Izraelom in Latvijo,

                           —

                           člen IV Sporazuma med Izraelom in Litvo,

                           —

                           člen IV Sporazuma med Izraelom in Luksemburgom,

                           —

                           člen IV Sporazuma med Izraelom in Malto,

                           —

                           člen VI Sporazuma med Izraelom in Nizozemsko,

                           —

                           člen IV Sporazuma med Izraelom in Poljsko,

                           —

                           člen 4 Sporazuma med Izraelom in Portugalsko,

                           —

                           člen 4 Sporazuma med Izraelom in Romunijo,

                           —

                           člen 4 Sporazuma med Izraelom in Slovaško,

                           —

                           člen IV Sporazuma med Izraelom in Slovenijo,

                           —

                           člen IV Sporazuma med Izraelom in Španijo,

                           —

                           člen 4 Sporazuma med Izraelom in Švedsko,

                           —

                           člen 4 Sporazuma med Izraelom in Združenim kraljestvom iz leta 1975,

                           —

                           člen 5 Sporazuma med Izraelom in Združenim kraljestvom iz leta 2001.

               (c)

               Varnost:

                           —

                           člen XIV Sporazuma med Izraelom in Bolgarijo,

                           —

                           člen 13 Sporazuma med Izraelom in Ciprom,

                           —

                           člen IX Sporazuma med Izraelom in Češko,

                           —

                           člen 8 Sporazuma med Izraelom in Dansko,

                           —

                           člen 11 Sporazuma med Izraelom in Finsko,

                           —

                           člen VIII Sporazuma med Izraelom in Grčijo,

                           —

                           člen IX Sporazuma med Izraelom in Madžarsko,

                           —

                           člen IX Sporazuma med Izraelom in Irsko,

                           —

                           člen 12 Sporazuma med Izraelom in Italijo,

                           —

                           člen 9 Sporazuma med Izraelom in Latvijo,

                           —

                           člen IX Sporazuma med Izraelom in Litvo,

                           —

                           člen IX Sporazuma med Izraelom in Luksemburgom,

                           —

                           člen IX Sporazuma med Izraelom in Malto,

                           —

                           člen IV Sporazuma med Izraelom in Nizozemsko,

                           —

                           člen 8 Sporazuma med Izraelom in Portugalsko,

                           —

                           člen 9 Sporazuma med Izraelom in Slovaško,

                           —

                           člen IX Sporazuma med Izraelom in Slovenijo,

                           —

                           člen X Sporazuma med Izraelom in Španijo,

                           —

                           člen 8 Sporazuma med Izraelom in Švedsko,

                           —

                           člen 12 Sporazuma med Izraelom in Združenim kraljestvom iz leta 2001.

               (d)

               Tarife za prevoz znotraj Evropske skupnosti:

                           —

                           člen 8 Sporazuma med Izraelom in Avstrijo,

                           —

                           člen 8 Sporazuma med Izraelom in Belgijo,

                           —

                           člen IX Sporazuma med Izraelom in Bolgarijo,

                           —

                           člen 17 Sporazuma med Izraelom in Ciprom,

                           —

                           člen VI Sporazuma med Izraelom in Češko,

                           —

                           člen 10 Sporazuma med Izraelom in Dansko,

                           —

                           člen 10 Sporazuma med Izraelom in Finsko,

                           —

                           člen XVII Sporazuma med Izraelom in Francijo,

                           —

                           člen 9 Sporazuma med Izraelom in Nemčijo,

                           —

                           člen VI Sporazuma med Izraelom in Grčijo,

                           —

                           člen VI Sporazuma med Izraelom in Madžarsko,

                           —

                           člen VI Sporazuma med Izraelom in Irsko,

                           —

                           člen 8 Sporazuma med Izraelom in Italijo,

                           —

                           člen 6 Sporazuma med Izraelom in Latvijo,

                           —

                           člen VI Sporazuma med Izraelom in Litvo,

                           —

                           člen VI Sporazuma med Izraelom in Luksemburgom,

                           —

                           člen VI Sporazuma med Izraelom in Malto,

                           —

                           odstavek 7 Priloge k Sporazumu med Izraelom in Nizozemsko,

                           —

                           člen VI Sporazuma med Izraelom in Poljsko,

                           —

                           člen 16 Sporazuma med Izraelom in Portugalsko,

                           —

                           člen 7 Sporazuma med Izraelom in Romunijo,

                           —

                           člen 6 Sporazuma med Izraelom in Slovaško,

                           —

                           člen VI Sporazuma med Izraelom in Slovenijo,

                           —

                           člen VI Sporazuma med Izraelom in Španijo,

                           —

                           člen 10 Sporazuma med Izraelom in Švedsko,

                           —

                           člen 8 Sporazuma med Izraelom in Združenim kraljestvom iz leta 1975,

                           —

                           člen 8 Sporazuma med Izraelom in Združenim kraljestvom iz leta 2001.

         PRILOGA III

      Seznam drugih držav, na katere se navezuje člen 2 tega sporazuma

               (a)

               Republika Islandija (v skladu s Sporazumom o Evropskem gospodarskem prostoru);

               (b)

               Kneževina Lihtenštajn (v skladu s Sporazumom o Evropskem gospodarskem prostoru);

               (c)

               Kraljevina Norveška (v skladu s Sporazumom o Evropskem gospodarskem prostoru);

               (d)

               Švicarska konfederacija (v skladu s Sporazumom med Evropsko skupnostjo in Švicarsko konfederacijo o zračnem prometu).


title: Sklep Sveta (SZVP) 2017/1339 z dne 17. julija 2017 o spremembi Sklepa (SZVP) 2016/849 o omejevalnih ukrepih proti Demokratični ljudski republiki Koreji

text:
               18.7.2017

               SL

               Uradni list Evropske unije

               L 185/51

         SKLEP SVETA (SZVP) 2017/1339
   z dne 17. julija 2017
   o spremembi Sklepa (SZVP) 2016/849 o omejevalnih ukrepih proti Demokratični ljudski republiki Koreji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju Sklepa Sveta (SZVP) 2016/849 z dne 27. maja 2016 o omejevalnih ukrepih proti Demokratični ljudski republiki Koreji in razveljavitvi Sklepa 2013/183/SZVP (1) ter zlasti člena 33 Sklepa,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 27. maja 2016 sprejel Sklep (SZVP) 2016/849.

               (2)

               Svet v skladu s členom 33(1) Sklepa (SZVP) 2016/849 izvede spremembe Priloge I k navedenemu sklepu na podlagi ugotovitve Varnostnega sveta Združenih narodov (VSZN) ali Odbora za sankcije.

               (3)

               Odbor VSZN, ustanovljen v skladu z Resolucijo Varnostnega sveta Združenih narodov 1718 (2006), je 5. junija 2017 spremenil vnose za dva subjekta, za katera veljajo omejevalni ukrepi.

               (4)

               VSZN je 2. junija 2017 dodal 14 oseb in štiri subjekte na seznam oseb in subjektov, za katere veljajo omejevalni ukrepi. Te osebe in subjekti so bili temu ustrezno z Izvedbenim sklepom Sveta (SZVP) 2017/975 (2) dodani v Prilogo I k Sklepu (SZVP) 2016/849. Nekatere od teh oseb in subjektov bi bilo zato treba črtati iz Priloge II k Sklepu (SZVP) 2016/849, saj so zdaj uvrščeni na seznam iz Priloge I.

               (5)

               Prilogi I in II k Sklepu (SZVP) 2016/849 bi bilo treba zato ustrezno spremeniti –

         SPREJEL NASLEDNJI SKLEP:
   Člen 1
   Priloga I k Sklepu (SZVP) 2016/849 se spremeni, kot je navedeno v Prilogi I k temu sklepu.
   Člen 2
   Priloga II k Sklepu (SZVP) 2016/849 se spremeni, kot je navedeno v Prilogi II k temu sklepu.
   Člen 3
   Ta sklep začne veljati dan po objavi v Uradnem listu Evropske unije.

      V Bruslju, 17. julija 2017

            Za Svet

            Predsednica

         F. MOGHERINI

      (1)  UL L 141, 28.5.2016, str. 79.

      (2)  Izvedbeni sklep Sveta (SZVP) 2017/975 z dne 8. junija 2017 o izvajanju Sklepa (SZVP) 2016/849 o omejevalnih ukrepih proti Demokratični ljudski republiki Koreji (UL L 146, 9.6.2017, str. 145).

      PRILOGA I
      V Prilogi I k Sklepu (SZVP) 2016/849 se vnosi za naslednje osebe in subjekte nadomestijo z naslednjim:
      A.   Osebe

                     Ime

                     Drugo ime

                     Datum rojstva

                     Datum uvrstitve na seznam ZN

                     Utemeljitev

                     „2.

                     Ri Je-Son

                     Korejsko ime:

                        ;
                     Kitajsko ime:

                     tudi Ri Che Son

                     1938

                     16.7.2009

                     Od aprila 2014 minister za industrijo jedrske energije. Nekdanji direktor Generalnega urada za atomsko energijo (General Bureau of Atomic Energy – GBAE), najpomembnejše agencije, ki vodi jedrski program DLRK; pomagal je pri različnih jedrskih dejavnostih, med drugim tudi pri vodenju jedrskega raziskovalnega središča v Yongbyonu in družbe Namchongang Trading Corporation s strani GBAE“.

      B.   Subjekti

                     Ime

                     Drugo ime

                     Lokacija

                     Datum uvrstitve na seznam ZN

                     Druge informacije

                     „4.

                     Namchongang Trading Corporation

                     (a) NCG; (b) NAMCHONGANG TRADING; (c) NAM CHON GANG CORPORATION; (d) NOMCHONGANG TRADING CO.; (e) NAM CHONG GAN TRADING CORPORATION; (f) Namhung Trading Corporation; (g) Korea Daeryonggang Trading Corporation; (h) Korea Tearyonggang Trading Corporation

                     (a) Pjongjang, Demokratična ljudska republika Koreja; (b) Sengujadong 11-2/(ali Kwangbok-dong), Okrožje Mangyongdae, Pjongjang, Demokratična ljudska republika Koreja

                     16.7.2009

                     Namchongang je trgovska družba s sedežem v DLRK, ki je podrejena Generalnemu uradu za atomsko energijo (GBAE). Družba Namchongang je sodelovala pri nabavi japonskih vakuumskih črpalk, ki so bile odkrite v jedrskem objektu DLRK, ter naročilih pri nemškem dobavitelju, povezanih z jedrskim programom. Poleg tega je družba od poznih devetdesetih let sodelovala pri nakupu aluminijastih cevi in druge opreme, ki je zlasti uporabna v okviru programa za obogatitev urana. Njen predstavnik je nekdanji diplomat, ki je bil predstavnik DLRK pri inšpekciji jedrskih obratov Yongbyon, ki jo je leta 2007 opravila Mednarodna agencija za atomsko energijo (IAEA). Glede na pretekle dejavnosti DLRK v zvezi s širjenjem orožja so tozadevne dejavnosti družbe Namchongang zelo zaskrbljujoče. Telefonski številki: +850 2 18111, 18222 (interna št. 8573). Številka telefaksa: +850 2 381 4687.

                     15.

                     Green Pine Associated Corporation

                     (a) Cho'ngsong United Trading Company; (b) Chongsong Yonhap; (c) Ch'o'ngsong Yo'nhap; (d) Chosun Chawo'n Kaebal T'uja Hoesa; (e) Jindallae; (f) Ku'm- haeryong Company LTD; (g) Natural Resources Development and Investment Corporation; (h) Saeingp'il Company; (i) National Resources Development and Investment Corporation; (j) Saeng Pil Trading Corporation

                     (a) c/o Reconnaissance General Bureau Headquarters, Hyongjesan-Guyok, Pjongjang, Demokratična ljudska republika Koreja; (b) Nungrado, Pjongjang, Demokratična ljudska republika Koreja; (c) Rakrang No. 1 Okrožje Rakrang, Pyongyang Korea, Chilgol-1 dong, Okrožje Mangyongdae, Pjongjang, Demokratična ljudska republika Koreja

                     2.5.2012

                     Korporacija Green Pine Associated Corporation (Green Pine) je prevzela številne dejavnosti korporacije Korea Mining Development Trading Corporation (KOMID). Družba KOMID, ki jo je Odbor na seznam uvrstil aprila 2009, je v DLRK najpomembnejši trgovec z orožjem in glavni izvoznik blaga in opreme, ki sta povezana z balističnimi izstrelki in konvencionalnim orožjem. Družba Green Pine je odgovorna tudi za približno polovico orožja in sorodnega materiala, ki ga je izvozila DLRK. Korporacija Green Pine je bila določena za sankcije zaradi izvoza orožja ali sorodnega materiala iz Severne Koreje. Korporacija Green Pine je specializirana za proizvodnjo pomorskih vojaških plovil in orožja, kot so podmornice, vojaški čolni in balistični sistemi, ter je iranskim podjetjem, dejavnim na obrambnem področju, dobavljala torpede in nudila tehnično pomoč. Telefonska številka: +850 2 18111 (interna št. 8327). Številki telefaksa: +850 2 3814685 in +850 2 3813372. E-naslova: pac@silibank.com in kndic@co.chesin.com.

                     46.

                     Strategic Rocket Force of the Korean People's Army (strateške raketne sile ljudske vojske Koreje)

                     Strategic Rocket Force (strateške raketne sile) Strategic Rocket Force Command of KPA (poveljstvo strateških raketnih sil ljudske vojske Koreje); Strategic Force (strateška sila); Strategic Forces (strateške sile)

                     Pjongjang, DLRK

                     2.6.2017

                     Strategic Rocket Force of the Korean People's Army so pristojne za vse programe balističnih izstrelkov DLRK in odgovorne za izstrelitve SCUD in NODONG.“

      PRILOGA II
      V Prilogi II k Sklepu (SZVP) 2016/849 se črtajo vnosi za naslednje osebe in subjekte:

                  I.

                  Osebe in subjekti, odgovorni za programe DLRK, povezane z jedrskim orožjem, balističnimi izstrelki ali drugim orožjem za množično uničevanje, ali osebe ali subjekti, ki delujejo v njihovem imenu ali po njihovih navodilih, ali subjekti v njihovi lasti ali pod njihovim nadzorom.
                  A.   Osebe

                                 „6.

                                 PAEK Se-bong

                                 12.

                                 PAK To-Chun“

                  B.   Subjekti

                                 „7.

                                 Strategic Rocket Forces (strateške raketne sile)“


title: 2005/570/: Sklep Sveta z dne 24. junija 2005 o imenovanju dveh nemških članov in dveh nemških nadomestnih članov Odbora regij

text:
               23.7.2005

               SL

               Uradni list Evropske unije

               L 193/29

      SKLEP SVETA

   z dne 24. junija 2005
   o imenovanju dveh nemških članov in dveh nemških nadomestnih članov Odbora regij
   (2005/570/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga nemške vlade,
   ob upoštevanju naslednjega:

               (1)

               Svet je 22. januarja 2002 sprejel Sklep 2002/60/ES (1) o imenovanju članov in nadomestnih članov Odbora regij za obdobje od 26. januarja 2002 do 25. januarja 2006.

               (2)

               Po izteku mandatov g. Stanislawa TILLICHA in ge. Ulrike RODUST sta se sprostili dve mesti člana Odbora regij in po izteku mandatov g. Volkerja SCHIMPFFA in ge. Heide SIMONIS sta se sprostili dve mesti nadomestnega člana Odbora regij –

         SKLENIL:
   Člen 1
   Za preostanek mandata, ki se izteče 25. januarja 2006, se imenujejo naslednji člani in nadomestni člani Odbora regij:

               (a)

               za člana:

                           g. Uwe DÖRING
                           Minister für Justiz, Arbeit und Europa des Landes Schleswig-Holstein,
                           ki zamenja go. Ulrike RODUST;

                           g. Hermann WINKLER
                           Sächsischer Staatsminister und Chef der Staatskanzlei,
                           Mitglied des Sächsischen Landtages
                           ki zamenja g. Stanislawa TILLICHA;

               (b)

               za nadomestna člana:

                           g. Peter Harry CARSTENSEN
                           Ministerpräsident des Landes Schleswig-Holstein
                           ki zamenja go. Heide SIMONIS;

                           g. Georg MILBRADT
                           Ministerpräsident des Freistaates Sachsen,
                           Mitglied des Sächsischen Landtages
                           ki zamenja g. Volkerja SCHIMPFFA.

         Člen 2
   Ta sklep se objavi v Uradnem listu Evropske unije.
   Učinkovati začne na dan sprejetja.

      V Luxembourgu, 24. junija 2005

            Za Svet

            Predsednik

         L. LUX

      (1)  UL L 24, 26.1.2002, str. 38.


title: 2014/720/EU: Sklep Sveta z dne 13. oktobra 2014 o določitvi stališča, ki se v imenu Evropske unije zavzame v Odboru za vladne nabave o pristopu Črne gore k revidiranemu sporazumu o vladnih nabavah

text:
               18.10.2014

               SL

               Uradni list Evropske unije

               L 300/51

         SKLEP SVETA
   z dne 13. oktobra 2014
   o določitvi stališča, ki se v imenu Evropske unije zavzame v Odboru za vladne nabave o pristopu Črne gore k revidiranemu sporazumu o vladnih nabavah

      (2014/720/EU)

   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Črna gora je 4. novembra 2013 zaprosila za pristop k revidiranemu sporazumu o vladnih nabavah (v nadaljnjem besedilu: revidirani sporazum GPA).

               (2)

               Črna gora je svoje zaveze predložila pogodbenicam revidiranega sporazuma GPA v svoji končni ponudbi z dne 18. julija 2014.

               (3)

               Končna ponudba Črne gore odraža listo kritja Unije v skladu s Prilogo I revidiranega sporazuma GPA. Zato je ustrezna in sprejemljiva. Pogoji za pristop Črne gore, kot so določeni v Prilogi k temu sklepu, se bodo odražali v sklepu o pristopu Črne gore, ki ga sprejme Odbor o vladnih nabavah (v nadaljnjem besedilu: Odbor GPA).

               (4)

               Pričakuje se, da bo pristop Črne gore k revidiranemu sporazumu o vladnih nabavah pozitivno prispeval k nadaljnjemu odpiranju mednarodnih trgov javnih naročil.

               (5)

               V skladu s členom XXII(2) revidiranega sporazuma GPA lahko katera koli članica STO pristopi k temu sporazumu pod pogoji, za katere se dogovorijo zadevna članica in pogodbenice, pri čemer se ti pogoji navedejo v sklepu Odbora GPA.

               (6)

               Zato je potrebno določiti stališče, ki se zavzame v imenu Unije v Odboru GPA v zvezi s pristopom Črne gore –

         SPREJEL NASLEDNJI SKLEP:
   Člen 1
   Stališče, ki se zavzame v imenu Unije v Odboru za vladne nabave, je odobritev pristopa Črne gore k revidiranemu sporazumu o vladnih nabavah, ob upoštevanju posebnih pogojev za pristop iz Priloge k temu sklepu.
   Člen 2
   Ta sklep začne veljati na dan sprejetja.

      V Luxembourgu, 13. oktobra 2014

            Za Svet

            Predsednik

         M. MARTINA

      PRILOGA
      POGOJI EU ZA PRISTOP ČRNE GORE K REVIDIRANEMU SPORAZUMU GPA (1)

      S pristopom Črne gore k revidiranemu sporazumu GPA se točka 2 oddelka 2 (Centralni vladni javni organi naročniki držav članic EU) Priloge 1 k Dodatku I za Evropsko unijo glasi:

                     „2.

                     Za blago, storitve, ponudnike in izvajalce storitev iz Izraela in Črne gore, naročila naslednjih centralnih vladnih javnih organov naročnikov.“

      S pristopom Črne gore k revidiranemu sporazumu GPA se oddelek 2 Priloge 6 glasi:

                     „2.

                     Koncesijske pogodbe za izvajanje del so, če jih oddajo subjekti iz Priloge 1 in 2, vključene v režim nacionalne obravnave ponudnikov gradbenih storitev iz Islandije, Lihtenštajna, Norveške, Nizozemske v imenu Arube, Švice in Črne gore, pod pogojem da je njihova vrednost enaka ali presega 5 000 000 SDR, ter za ponudnike gradbenih storitev iz Koreje; pod pogojem da je njihova vrednost enaka ali presega 15 000 000 SDR.“

         (1)  Oštevilčenje liste kritja pogodbenic revidiranega sporazuma GPA je v dogovoru s pogodbenicami revidiranega sporazuma GPA spremenil sekretariat STO. Oštevilčenje v tej prilogi ustreza oštevilčenju v zadnji overjeni različici list kritja pogodbenic revidiranega sporazuma GPA, ki ga je pogodbenicam revidiranega sporazuma GPA uradno poslala STO, ter je na voljo na http://www.wto.org/english/tratop_e/gproc_e/gp_app_agree_e.htm#revisedGPA. Oštevilčenje list kritja pogodbenic revidiranega sporazuma GPA, objavljeno v UL L 68, 7.3.2014, str. 2, je zastarelo.


title: Sklep Sveta z dne 14. septembra 2015 o novi sestavi upravnega odbora Evropskega centra za razvoj poklicnega usposabljanja

text:
               16.9.2015

               SL

               Uradni list Evropske unije

               C 305/2

         SKLEP SVETA
   z dne 14. septembra 2015
   o novi sestavi upravnega odbora Evropskega centra za razvoj poklicnega usposabljanja
   (2015/C 305/03)
   SVET EVROPSKE UNIJE JE –
   ob upoštevanju Uredbe Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja in zlasti člena 4 Uredbe (1),
   ob upoštevanju, da je Komisija Svetu predlagala dve osebi za predstavnika delodajalcev,
   ob upoštevanju naslednjega:

               (1)

               Svet je s sklepom z dne 14. julija 2015 (2) imenoval člane upravnega odbora Evropskega centra za razvoj poklicnega usposabljanja za obdobje od 18. septembra 2015 do 17. septembra 2018. Vendar pa ta sklep ne vključuje vseh članov, ki naj bi bili imenovani –

         SPREJEL NASLEDNJI SKLEP:
   Člen 1
   Za člana upravnega odbora Evropskega centra za razvoj poklicnega usposabljanja se za preostanek mandata, ki se izteče 17. septembra 2018, imenujeta:
   PREDSTAVNIKA ORGANIZACIJ DELODAJALCEV

               HRVAŠKA

               Ivica ZELIĆ

               MALTA

               Mario SPITERI

         Člen 2
   Ta sklep se informativno objavi v Uradnem listu Evropske unije.

      V Bruslju, 14. septembra 2015

            Za Svet

            Predsednik

         J. ASSELBORN

      (1)  UL L 39, 13.2.1975, str. 1.

      (2)  UL C 232, 16.7.2015, str. 2.


title: 2005/688/ES: Sklep Sveta z dne 3. oktobra 2005 o imenovanju nadomestnega člana Odbora regij

text:
               7.10.2005

               SL

               Uradni list Evropske unije

               L 261/28

      SKLEP SVETA

   z dne 3. oktobra 2005
   o imenovanju nadomestnega člana Odbora regij
   (2005/688/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga nizozemske vlade,
   ob upoštevanju naslednjega:

               (1)

               Svet je 22. januarja 2002 sprejel Sklep 2002/60/ES o imenovanju članov in nadomestnih članov Odbora regij za obdobje od 26. januarja 2002 do 25. januarja 2006 (1).

               (2)

               Po odstopu g. G.B.M. LEERSA se je sprostilo mesto nadomestnega člana Odbora regij –

         SKLENIL:
   Člen 1
   Za preostanek mandata, ki se izteče 25. januarja 2006, se imenuje naslednji nadomestni član Odbora regij:
   g. C.H.J. LAMERS,
   Burgemeester van Houten,
   ki zamenja g. G.B.M. LEERSA.
   Člen 2
   Ta sklep se objavi v Uradnem listu Evropske unije.
   Učinkovati začne na dan sprejetja.

      V Luxembourgu, 3. oktobra 2005

            Za Svet

            Predsednik

         D. ALEXANDER

      (1)  UL L 24, 26.1.2002, str. 38.


title: 2014/646/SZVP: Sklep Političnega in varnostnega odbora EUFOR RCA/5/2014 z dne 24. julija 2014 o sprejetju prispevkov tretjih držav za vojaško operacijo Evropske unije v Srednjeafriški republiki (EUFOR RCA)

text:
               6.9.2014

               SL

               Uradni list Evropske unije

               L 267/8

         SKLEP POLITIČNEGA IN VARNOSTNEGA ODBORA EUFOR RCA/5/2014
   z dne 24. julija 2014
   o sprejetju prispevkov tretjih držav za vojaško operacijo Evropske unije v Srednjeafriški republiki (EUFOR RCA)

      (2014/646/SZVP)

   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Sklepa Sveta 2014/73/SZVP z dne 10. februarja 2014 o vojaški operaciji Evropske unije v Srednjeafriški republiki (EUFOR RCA) (1) in zlasti člena 8(2) Sklepa,
   ob upoštevanju naslednjega:

               (1)

               V skladu s členom 8(2) Sklepa 2014/73/SZVP je Svet pooblastil Politični in varnostni odbor (PVO) za sprejemanje ustreznih odločitev o sprejetju predlaganih prispevkov tretjih držav.

               (2)

               Glede na priporočilo poveljnika operacije EUFOR RCA in nasvet Vojaškega odbora Evropske unije v zvezi s prispevkom Srbije, bi bilo treba prispevek navedene države sprejeti.

               (3)

               V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –

         SPREJEL NASLEDNJI SKLEP:
   Člen 1
   1.   Prispevek Srbije za vojaško operacijo Evropske unije v Srednjeafriški republiki (EUFOR RCA) se sprejme in šteje za pomembnega.
   2.   Srbija je oproščena finančnih prispevkov v proračun EUFOR RCA.
   Člen 2
   Ta sklep začne veljati na dan sprejetja.

      V Bruslju, 24. julija 2014

            Za Politični in varnostni odbor

            Predsednik

         W. STEVENS

      (1)  UL L 40, 11.2.2014, str. 59.


title: Sklep Sveta 2013/515/SZVP z dne 21. oktobra 2013 o spremembi Sklepa 2010/638/SZVP o omejevalnih ukrepih proti Republiki Gvineji

text:
               22.10.2013

               SL

               Uradni list Evropske unije

               L 280/25

         SKLEP SVETA 2013/515/SZVP
   z dne 21. oktobra 2013
   o spremembi Sklepa 2010/638/SZVP o omejevalnih ukrepih proti Republiki Gvineji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 25. oktobra 2010 sprejel Sklep 2010/638/SZVP (1).

               (2)

               Na podlagi pregleda Sklepa 2010/638/SZVP bi bilo treba omejevalne ukrepe podaljšati do 27. oktobra 2014.

               (3)

               Sklep 2010/638/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   V členu 8 Sklepa 2010/638/SZVP se odstavek 2 nadomesti z naslednjim:

      „2.   Ta sklep se uporablja do 27. oktobra 2014. Redno se pregleduje. Če Svet meni, da cilji tega sklepa niso bili doseženi, ga lahko po potrebi podaljša ali spremeni.“

   Člen 2
   Ta sklep začne veljati na dan objave v Uradnem listu Evropske unije.

      V Luxembourgu, 21. oktobra 2013

            Za Svet

            Predsednica

         C. ASHTON

      (1)  Sklep Sveta 2010/638/SZVP z dne 25. oktobra 2010 o omejevalnih ukrepih proti Republiki Gvineji (UL L 280, 26.10.2010, str. 10).


title: Sklep Sveta z dne 8. oktobra 2002 o spremembah Sklepa 98/509/ES o sklenitvi Sporazuma o vzajemnem priznavanju ugotavljanja skladnosti med Evropsko skupnostjo in Novo Zelandijo

text:
Pomembno pravno obvestilo

|

32002D0801

Uradni list L 278 , 16/10/2002 str. 0020 - 0020

		Sklep Svetaz dne 8. oktobra 2002o spremembah Sklepa 98/509/ES o sklenitvi Sporazuma o vzajemnem priznavanju ugotavljanja skladnosti med Evropsko skupnostjo in Novo Zelandijo(2002/801/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 133 v zvezi s členom 300(2), prvi pododstavek, prvi stavek, in členom 300(3), prvi pododstavek, prvi stavek, in (4) Pogodbe,ob upoštevanju predloga Komisije,ob upoštevanju naslednjega:Za zagotovitev učinkovitega izvajanja Sporazuma o vzajemnem priznavanju ugotavljanja skladnosti med Evropsko skupnostjo in Novo Zelandijo [1] (v nadaljnjem besedilu "Sporazum") je treba spremeniti Sklep 98/509/ES [2], da dobi Komisija pooblastila za sprejemanje vseh potrebnih ukrepov za izvajanje Sporazuma –SKLENIL:Edini členČlen 3 Sklepa 98/509/ES se nadomesti z naslednjim:"Člen 31. Komisija zastopa Skupnost v Skupnem odboru, ustanovljenem v členu 12, ob pomoči posebnega odbora, ki ga imenuje Svet. Komisija po posvetovanju s tem posebnim odborom začne z imenovanji, uradnim obveščanjem, izmenjavami informacij in zahtevami za informacije, določenimi v Sporazumu.2. Stališče Skupnosti v Skupnem odboru določi Komisija po posvetovanju s posebnim odborom iz odstavka 1."V Luxembourgu, 8. oktobra 2002Za SvetPredsednikT. Pedersen[1] UL L 229, 17.8.1998, str. 62.[2] UL L 229, 17.8.1998, str. 61.--------------------------------------------------


title: 2010/706/EU: Sklep Sveta z dne 3. junija 2010 o podpisu Sporazuma med Evropsko unijo in Gruzijo o poenostavitvi izdajanja vizumov v imenu Evropske unije

text:
               24.11.2010

               SL

               Uradni list Evropske unije

               L 308/1

      SKLEP SVETA

   z dne 3. junija 2010
   o podpisu Sporazuma med Evropsko unijo in Gruzijo o poenostavitvi izdajanja vizumov v imenu Evropske unije
   (2010/706/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti točke (a) člena 77(2) v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Svet je 27. novembra 2008 pooblastil Komisijo za začetek pogajanj o sporazumu med Evropsko unijo in Gruzijo o poenostavitvi izdajanja vizumov (v nadaljnem besedilu: Sporazum). Pogajanja so bila 25. novembra 2009 uspešno končana in Sporazum je bil parafiran.

               (2)

               Ta sklep predstavlja razvoj določb schengenskega pravnega reda pri katerem Združeno kraljestvo ne sodeluje v skladu s Sklepom Sveta 2000/365/ES z dne 29. maja 2000 o prošnji Združenega kraljestva Velika Britanija in Severna Irska za sodelovanje pri izvajanju nekaterih določb schengenskega pravnega reda (1); Združeno kraljestvo torej ne sodeluje pri sprejetju tega sklepa, ki zato zanj ni zavezujoč in se v njem ne uporablja.

               (3)

               Ta sklep predstavlja razvoj določb schengenskega pravnega reda pri katerem Irska ne sodeluje v skladu s Sklepom Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (2). Irska torej ne sodeluje pri sprejetju tega sklepa, ki zato zanjo ni zavezujoč in se v njej ne uporablja.

               (4)

               V skladu s členoma 1 in 2 Protokola o stališču Danske, ki je priložen k Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja.

               (5)

               Sporazum bi bilo treba podpisati, s pridržkom njegove sklenitve –

         SPREJEL NASLEDNJI SKLEP:
   Člen 1
   Podpis Sporazuma med Evropsko unijo in Gruzijo o poenostavitvi izdajanja vizumov (v nadaljnjem besedilu: Sporazum) se odobri v imenu Evropske unije, s pridržkom sklenitve navedenega sporazuma (3).
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije s pridržkom njegove sklenitve.
   Člen 3
   Ta sklep začne veljati na dan sprejetja.

      V Luxembourgu, 3. junija 2010

            Za Svet

            Predsednik

         A. PÉREZ RUBALCABA

      (1)  UL L 131, 1.6.2000, str. 43.

      (2)  UL L 64, 7.3.2002, str. 20.

      (3)  Besedila Sporazuma, Protokola in Izjav bodo objavljena skupaj s sklepom o sklenitvi Sporazuma.